Diari Oficial de la Generalitat Valenciana


Sumari del DOGV 6463, del 18-02-2011 (2011/1504)

Notificació de la sentència dictada en el judici ordinari número 886/2008.
--------------------------------------------------------------------------

### Dades del document

Número de DOGV
:   6463

Data del DOGV
:   18-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1504


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici ordinari número 886/2008. [2011/1504]  
Procediment ordinari 000886/2008  
De: Edificio Garay.  
Procurador: Juan Fernández de Bobadilla Moreno.  
Contra: Simone Pauline Baudiniere.  
María Engracia Román Ivorra, secretària judicial, del Jutjat de Primera Instància número 2 de Benidorm (antic mixt 4).  
En aquest procediment ordinari seguit a instàncies de la Comunitat de Propietaris de l'Edificio Garay contra Simone Pauline Baudiniere s'ha dictat la sentència, que l'encapçalament i la decisió és com segueix:  
«Sentència 000347/2010  
Benidorm, 21 d'octubre de 2010.-  
María Arántzazu Llorente Salinas, magistrada jutgessa substituta del Jutjat de Primera Instància número 2 de Benidorm, he vist aquestes actuacions de judici ordinari número 886/2008 instades per la Comunitat de Propietaris Edificio Garay, representada pel procurador Juan Fernández de Bobadilla Moreno, i assistida pel lletrat Jesús Sánchez Sánchez, contra Simone Pauline Baudiniere, amb domicili a Benidorm, Edificio Garay, sobreàtic esquerra, carrer d'Apolo XI, declarat en situació legal de rebel·lia. El plet versà sobre reclamació d'una quantitat, i s'estimaren els següents:  
Antecedents de fet:  
Primer. Que en data 13 de juny de 2008 la representació de la part actora va interposar demanda de judici ordinari contra la part demandada que figura en l'encapçalament, sobre la base dels fets que en aquesta s'al·leguen i després d'exposar els fonaments de dret que va considerar aplicables, va acabar sol·licitant es dictara sentència per la qual es condemnara a pagar a l'actora la quantitat de 3.515 euros de principal, més els interessos legals corresponents des de la interposició de la demanda, i les costes d'aquest judici.  
La petició anterior es fundava, essencialment, en l'incompliment de l'obligació de contribuir al sosteniment de les despeses comunes per la part demandada.  
A l'escrit anterior s'adjuntaven diversos documents.  
Segon. Una vegada admesa a tràmit la demanda, es va acordar la citació a termini del demandat, i després de diversos intents infructuosos finalment fou citat per edictes, el qual no va comparéixer dins del termini per a contestar la demanda, per la qual cosa de conformitat amb el que estableix l'article 496.1 de la Llei d'Enjudiciament Civil, mitjançant provisió de data 25 de gener de 2010 fou declarat en situació de rebel·lia.  
Tercer. Complits els terminis i tràmits previstos en l'article 414.1 de la Llei d'Enjudiciament Civil nova es va disposar convocar a les parts per a la celebració d'una audiència prèvia, que va tenir lloc en la sala d'audiències d'aquest Jutjat el 19 d'octubre de 2010. A l'acte de la vista va assistir únicament la part actora que es va ratificar en la demanda, i va sol·licitar la recepció a prova, i també va sol·licitar la documental per reproduïda, que fou declarada pertinent amb el resultat que consta en la videogravació, sota la fe pública judicial i en l'acta que la complementa.  
Tot seguit, com no quedava cap prova per a practicar es va donar per finalitzat l'acte, i va quedar el judici vist per a dictar sentència.  
Quart. En la tramitació d'aquestes actuacions s'han observat les prescripcions legals, llevat d'alguns terminis processals atés el cúmul d'assumptes que estan pendents en aquest Jutjat.  
Dispositiva  
Estime de forma íntegra la demanda formulada per la Comunitat de Propietaris Edificio Garay representada pel procurador Juan Fernández de Bobadilla y Moreno, condemne Simone Pauline Baudiniere, que abone a l'actora la quantitat de 3.515 euros més els interessos legals d'aquesta quantitat des de la data d'interposició de la demanda (13 de juny de 2008) i fins a la data d'aquesta resolució, en què s'incrementarà en dos punts fins a fer-ne el pagament complet, amb imposició expressa de les costes causades en aquesta instància a la part demandada.  
Aquesta és la meua sentència de la qual s'expedirà una testimoniança per a la seua unió a les actuacions i també es notificarà a les parts, i feu-los saber que contra aquesta podran interposar un recurs d'apel·lació davant l'Audiència Provincial d'Alacant, que, si s'escau, cal preparar davant d'aquest Jutjat dins del termini de cinc dies hàbils comptador des de la notificació.  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
El dipòsit ha de constituir-se ingressant la quantitat esmentada al banc Banesto, en el compte corresponent a aquest expedient (JJJJ 8383 ZN EEEE AA) indicant, en el camp "Concepte" el codi "02 civil-apel·lació", i la data de la resolució objecte de recurs amb el format dd/mm/aaaa.  
En el cas que realitzeu l'ingrés mitjançant una transferència bancària, després d'emplenar el codi de compte corrent (CCC, 20 dígits), indicareu, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà que efectue un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme».  
La sentència anterior ha sigut llegida i publicada pel jutge que la subscriu, mentre estava constituït en audiència pública, en el dia de la seua data; en done fe.  
I atés que el demandat esmentat, es troba en parador desconegut, expedisc aquest edicte a fi que li valga de notificació de forma deguda.  
Benidorm, 19 de gener de 2011.- La secretària judicial: María Engracia Román Ivorra.